Diit 76
Kuoth I-thɛ-rɛl ɛ luuk wec muɔ̱ɔ̱n
(Dit tuarä A-thap)
1
Ŋa̱ckɛ Kuoth kä Juda,
kä di̱t kɛ̈k cio̱tädɛ
kä I-thɛ-rɛl.
2
Te dhɔrɛ ni kä Ca-lɛm,
gua̱a̱th cieŋädɛ tëë
kä Dha-yɔn.
3
Ɛn wi̱ni cuɛ bääri ji̱ tɛ̈r töl
kɛnɛ köötni kɛ mutni
kɛ yio̱w köör.
4
Bum ni ji̱n lö Kuoth.
kä di̱t ni gɔɔy wutädu kä päm
mi tekɛ ley ti ŋuan.
5
Kä wäth kööriɛn ca kuakiɛn
diaal yiäk,
kä cikɛ niɛɛn kɛ ni̱en li̱eth,
kɛn wäth köör diaal /ca tetkiɛn
luäŋ kɛ kap nhial.
6
Kä nikɛ ŋɛ̈ɛ̈nydu lö Kuoth Je-kɔb,
cu jiöŋkööri kɛnɛ ji̱kiɛn li̱w.
7
Kä ɛ ji̱n kärɔa lö Kuoth
luɔ̱thkɛ mɔ!
Kä ɛŋa dëë cuɔ̱ŋ nhiamdu mɔ
mi ci ŋɛ̈ɛ̈ny?
8
Kä la luk ɛ latdi ni puɔ̱ɔ̱rä,
la piny cua̱ dual kä bɛ
cu biɛt,
9
mɔ ci rɔ jiɛc ɔ,
lö Kuoth kɛ luk,
kɛ ɣöö bi nɛy tin ciaŋkɛ
ɛ jiäk wi̱i̱ muɔ̱ɔ̱n kän.
10
Kɛ thuɔ̱k ŋɛ̈ɛ̈ny ji̱ tɛ̈ru reepɛ
ni kɛ̈kdu,
kä duɔth nɛɛni tin ci kään
kä ŋɛ̈ɛ̈nydu bikɛ
ce̱tnikɛ kum wecdu.
11
Tho̱pni Kuoth Nhial ni Kuothdu
min ci lar i̱ bi thöp jɛ,
ɛ nɛy diaal tin thia̱k nöŋkɛ jɛ
muc ɛn ram in luɔ̱thɛ,
12
ɛ jɛn la yiey ruëëcni a ŋookɔ,
kä luɔ̱thkɛ ni jɛ
ɛ kua̱r wec muɔ̱ɔ̱n.
